Държавен вестник, бр. 66, 2002 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  66
§ 5. Член 6 се изменя така:
“Патентоспособни изобретения
Чл. 6. (1) Патенти се издават за изобретения
от всички области на техниката, които са нови,
имат изобретателска стъпка и са промишлено
приложими.
(2) Не се считат за изобретения:
1. открития, научни теории и математичес-
ки методи;
2. резултати от художествено творчество;
3. планове, правила и методи за интелекту-
ална дейност, за игри или за делова дейност и
компютърни програми;
4. представяне на информация.
(3) Алинея 2 се прилага за посочените обек-
ти, доколкото се иска правна закрила за самите
тях като такива.”
§ 6. В чл. 7 се правят следните изменения:
1. В т. 1 думите “чиято публикация или из-
ползване биха нарушили” се заменят с “чието
търговско използване би нарушило”.
2. Точка 2 се изменя така:
“2. методи за лечение на хора или животни
чрез терапия или по хирургичен път, както и
методи за диагностика, прилагани при хора или
животни, като това не се отнася за продукти,
по-специално до вещества или състави, употре-
бявани при тези методи;”.
§ 7. В чл. 8 се правят следните изменения и
допълнения:
1. Алинея 3 се изменя така:
“(3) Състоянието на техниката включва и
съдържанието на националните заявки за па-
тент, европейските и международните заявки
за патент, за които Република България е посо-
чена страна и които имат дата на подаване,
съответно приоритетна дата, по-ранна от дата-
та съгласно ал. 2, ако впоследствие бъдат пуб-
ликувани в официалния бюлетин на Патентно-
то ведомство.”
2. Създава се ал. 4:
“(4) Вещества или състави, включени в със-
тоянието на техниката съгласно ал. 2 и 3, които
се използват в методите по чл. 7, т. 2, се считат
за нови, ако използването им не е включено в
състоянието на техниката.”
§ 8. В чл. 9 се правят следните изменения:
1. Заглавието се изменя така: “Изобретател-
ска стъпка”.
2. Думите “изобретателско равнище” се за-
менят с “изобретателска стъпка”.
§ 9. Член 11 се изменя така:
“Разкриване, което не влияе на новостта
Чл. 11. (1) Разкриването на изобретението
не влияе на новостта, когато това разкриване
е направено в шестмесечен срок преди датата
на подаване на заявката за изобретението, съ-
ответно преди приоритетната дата, и е след-
ствие от:
1. очевидна злоупотреба по отношение на
заявителя или предходния притежател на пра-
вото на заявяване;
2. излагане на изобретението на официал-
на или официално призната изложба от зая-
вителя или предходния притежател на право-
то на заявяване.
(2) Разкриването по ал. 1, т. 2 не влияе на
новостта, ако заявителят декларира излага-
нето на изобретението при подаване на заяв-
ката и в тримесечен срок от датата на пода-
ване на заявката представи доказателства
за това.”
§ 10. В чл. 12 се правят следните изменения
и допълнения:
1. В ал. 2 думата “авторството” се заменя с
“изобретателя”.
2. Създава се ал. 3:
“(3) Патентът действа по отношение на трети
лица от публикацията за издаването му в офици-
алния бюлетин на Патентното ведомство.”
§ 11. В чл. 14 се създава ал. 3:
“(3) Ако няколко лица са подали независи-
мо едно от друго заявка за патент за едно и
също изобретение, с една и съща дата на пода-
ване, съответно един и същи приоритет, право
на патент има всяко едно от тях.”
§ 12. В чл. 15, ал. 5 думите “право на автор-
ство съгласно чл. 2, ал. 2 и 3” се заменят с “пра-
во да бъде посочен”.
§ 13. В чл. 18 се правят следните изменения
и допълнения:
1. В ал. 1 след предлога “до” се добавя “пуб-
ликацията за”, а думата “издаването” се заменя
с “издаване”.
2. Алинея 2 се изменя така:
“(2) Закрилата по ал. 1 се предоставя с об-
ратно действие от публикацията за издаване на
патента, доколкото патентът не я разширява.”
§ 14. В чл. 19 се правят следните изменения
и допълнения:
1. В ал. 3 след думите “търговията с пред-
мета на изобретението” се добавя “включи-
телно внос”.
2. В ал. 4 т. 2 се изменя така:
“2. предлагане за продажба, търговия с про-
дукта, включително внос, използване по пред-
назначение или съхраняване на склад на про-
дукта за предлагане, продажба или използ-
ването му.”
§ 15. В чл. 20 т. 4 и 5 се отменят.
§ 16. Създава се чл. 20а:
“Изчерпване на права
Чл. 20а. Изключителното право върху изоб-
ретението, предоставено с патент, не се раз-
простира върху действия със защитения с па-
тента продукт, който е бил пуснат на пазара на
територията на Република България от патен-
топритежателя или с негово съгласие.”